Ani DiFranco
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Ani DiFranco, amerikansk sanger, gitarist og låtskriver som har en personlig, rocke- og visepreget stil og en særegen, kraftig stemme. Hun startet sitt eget plateselskap Righteous Babe Records i 1989 og albumdebuterte med Ani DiFranco året etter.
Blant hennes mest kritikerroste album kan nevnes Imperfectly (1992), Not A Pretty Girl (1995) og Dilate (1996). Hun fikk et kommersielt gjennombrudd i USA med Little Plastic Castle (1998). Også Up Up Up Up Up Up (1999), So Much Shouting/So Much Laughter (2002), Evolve (2003) og Educated Guess (2004) nådde Topp 40 der. Som aktiv feminist og åpent biseksuell vokste hun gjennom 1990-årene til å bli et av de store kultnavnene, med en trofast og stadig større tilhengerskare.I 2019 ga hun ut selvbiografien No Walls and the Recurring Dream. Les mer i Store norske leksikon rock Eksterne lenker Offisiell hjemmeside